OpenLLM-France/wikimedia huggingface dataset:
# Y Rhws

Y Rhws (met Rhoose e saozneg) zo ur gêriadenn e Bro Morgannwg, e kreisteiz Kembre, er mervent da gêr Kerdiz. War aod ar Mor Hafren emañ, stok ouzh Y Barri, a zo er reter dezhi. Eno emañ aerborzh Kerdiz.
E kreisteiz ar gumun emañ Trwyn y Rhws, kreisteisañ douar Kembre.
Llangan • Llansanwyr • Llanilltud Fawr • Llwyneliddon • Llyswyrny • Marcroes • Ogwr • Penarth • Pendeulwyn • Pen-llin • Pennon • Pen-marc •
# Y Rhyl

Y Rhyl zo ur gêr eus hanternoz Kembre, e Sir Ddinbych. War bord ar mor emañ, er reter da Y Foryd, aber ar stêr Clwyd. Pelloc'h er reter emañ Prestatyn hag er c'hreisteiz emañ kêr Rhuddlan. Poblet eo gant 25 149 a dud (e 2011).
Dirak Y Rhyl en em astenn unan eus traezhennoù kaerañ hanternoz Kembre ha dont a ra touristed a-leizh e-pad an hañv. A-hed ar mor e kaver savadurioù gant c'hoarioù bingo ha stalioù marc'had-mat. E porzh Y Foryd, m'en em daol ar stêr Clwyd, ez eus bagoù pesketa ha bagoù plijadur.
# Y Parlwr Du

Y Parlwr Du (Point of Ayr e saozneg) eo al lec'h hanternosañ eus douar-bras Kembre. Ur beg-douar izel eo, en hanternoz da Dalacre, en hanternoz Sir y Fflint, en aber ar stêr Dyfrdwy en he lez kornôk.

## Istor

Gwechall e oa ur vengleuz glaou er Parlwr Du, a voe ar vengleuz don diwezhañ serret e Kembre (goude Glofa'r Tŵr, e-kichen Hirwaun, e kreisteiz ar vro). Gaz naturel zo a-hend-all.
# Youkagireg ar c'hreisteiz

Ur yezh youkagirek eo youkagireg an c'hreisteiz (saozneg: Southern Yukag(h)ir; anvioù all: jukagir, odul, kolym(a), olym) komzet gant 10-50 den e Yakoutia ha Ledenez Kamtchatka e lodenn azian Rusia (1995).
Ken disheñvel eo diouzh youkagireg an hanternoz ma ne deu ket an dud d'en em glevet kenetreze.
Ur yezh damvarv an hini eo, en arvar da vont da get.

## Liammoù diavaez

* Ethnologue
# Yougeg

Ar yougeg (yugh) a zo ur yezh yenisek, kar d'ar c'heteg. Ur yezh varv eo ar yougeg, bet komzet gwechall a-hed ar stêr Yenisey e kreiz Siberia.

## Gwelet ivez

* Keteg
* Yezhoù yenisek

## Liammoù diavaez

* Ethnologue: Yugh
# Yougoslavia

Stad eus Europa bet krouet goude ar Brezel bed kentañ en-dro da Serbia ha war dismantroù Impalaeriezh Aostria-Hungaria.
Hec’h anv kentañ, d’ar c’hentañ a viz Kerzu 1918 a oa Rouantelezh ar Serbed, ar Groated hag ar Slovened.
* E 1929 e teu da vezañ Rouantelezh Yougoslavia (Yougoslavia a dalvez kement ha "Bro Slaved ar Su"). Padout a ra ar rouantelezh-se betek 1941.
* E-pad ar brezel eo rannet etre meur a Stad.
* E 1943 e vez krouet ur Stad nevez, anvet Kevread Demokratel Yougoslavia.
* E 1946 eo anvet Republik Kevreadus Poblel Yougoslavia.
* E 1963 e teu da vezañ Republik Kevreadus Sokialour Yougoslavia.
* E 1991 e krog an dispenn, ne van ken nemet div republik e-barzh e 1992 gant an anv Republik Kevreadel Yougoslavia a zeu da vezañ Kenglad Stadoù Serbia ha Montenegro e 2003.
* Dispennet eo Serbia-ha-Montenegro e 2006. Hêrez Yougoslavia gozh eo Serbia hervez ar gwir etrebroadel.
# Yougoureg ar c'hornôg

Ur yezh altaek eus is-skourr yezhoù turkek ar reter eo yougoureg ar c'hornôg (yoğïr lar , sarygh uygur, sarig, sari yogur, ya lu, uigoureg melen pe yuku) komzet gant tro-dro da 2.600 a dud (diwar 6.000 den en holl) e Sunan Yugur e gwalarn Proviñs Gansu e Sina.
O vont war digresk emañ an niver a dud a ra gant ar yezh-mañ.
Implijet e vez ar sinaeg evel yezh dre skrid.

## Gwelet ivez:

* Yezhoù turkek

## Levrlennadur

* Chén Zōngzhèn & Léi Xuǎnchūn. 1985. Xībù Yùgùyǔ Jiānzhì [Concise grammar of Western Yugur]. Peking. (e sinaeg)
* Léi Xuǎnchūn (proofread by Chén Zōngzhèn). 1992. Xībù Yùgù Hàn Cídiǎn [Western Yugur - Chinese Dictionary]. Chéngdu. (e sinaeg)
* Malov, S. E. 1957. Jazyk zheltykh ujgurov. Slovar' i grammatika. Alma Ata. (e ruseg)
* Malov, S. E. 1967. Jazyk zheltykh ujgurov. Teksty i perevody. Moscow. (e ruseg)
* Tenishev, È. R. 1976. Stroj saryg-jugurskogo jazyka. Moscow. (e ruseg)
# Youkpaeg

Ur yezh karibek eo ar youkpaeg (yukpa, yuko, yuco, yupa, yucpa, motilón an norzh, motilón karibek) eus is-skourr yezhoù an aod. Komzet e vez gant tost da 3.00 den en holl e war ar vevenn gant Venezuela e Kolombia dreist-holl (2.500 den e 1976) hag ivez e Venezuela.
Bev-birvidik eo ar yezh-mañ e Kolombia.
Pemp rannyezh ez eus d'an neubeutañ, div anezhe komzet e Venezuela.

## Gwelet ivez

* Yezhoù karibek an norzh
# Yougoureg ar reter

Ur yezh altaek eus ar skourr ar yezhoù mongourek eo yougoureg ar reter (shira yugur, yögur pe yugar), komzet gant tro-dro da 3.000 den e gwalarn Proviñs Gansu e Sina (1991).
Implijet e vez ar sinaeg evel yezh dre skrid hag ivez evel yezh voutin (lingua franca) gant yougoureg ar c'hornôg.

## Gwelet ivez

* Yezhoù mongolek ar reter
* Yezhoù altaek
# Youkagireg an hanternoz

Ur yezh youkagirek eo youkagireg an hanternoz (saozneg: Northern Yukag(h)ir; anvioù all: jukagir, odul, tundra, tundre) komzet gant 30-150 den e Yakoutia ha Ledenez Kamtchatka e lodenn azian Rusia (1995).
Ken disheñvel eo diouzh youkagireg ar c'hreisteiz ma ne deu ket an dud d'en em glevet kenetreze.
Ur yezh damvarv an hini eo, en arvar da vont da get.

## Liammoù diavaez

* Ethnologue
# Youkieg

Ur yezh youkiek eo ar youkieg (yuki), komzet gant tro-dro da 6 den nemetken e norzh Kalifornia er Stadoù-Unanet (1990).
Ur yezh damvarv an hini eo.
# Young

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Young a dalv kement ha yaouank e saozneg. Un anv-tiegezh ordinal er bed saoznek eo ivez.

## Anvioù-lec'h

* Young zo ur gêr e Aostralia
* Young zo unan all e Uruguay
* Enez Young zo un enez en Antarktika
* al lennoù Young zo lennoù e Kalifornia
* ar stêr Young emañ e Enez ar Su, e Zeland-Nevez

## Tudennoù faltazi

* Mary Alice Young hag he gwaz Paul Young, tudennoù ar stiriad Desperate Housewives
* Nathan Young, unan eus tudennoù ar stiriad Misfits

## Anvioù-tiegezh

* Albert Young (1877-1940), boksour stadunanat
* Alex Young (1937-2017), melldroader skosat
* Adam Young (ganet e 1985), kaner ha soner stadunanat
* Alan Young (1919-2016), aktour, filmaozour ha senariour saoz
* Alfred Young (1873–1940), matematikour saoz
* Angus Young (ganet e 1955), gitarour ar strollad AC/DC, breur George ha Malcolm Young
* Arthur Young (1741-1820), gounezoniour ha skrivagner saoz
* Burt Young (ganet e 1940), aktour stadunanat
* Charles Augustus Young (1834-1870), steredoniour stadunanat
* Charles Mayne Young (1777-1856), aktour saoz
* Edward Young (1683–1765), ur barzh romantel saoz
* Edward Young (1823-1882), ul livour ha tresour aostrian
* Grace Chisholm Young (1868-1944), matematikourez saoz, gwreg William Henry Young
* James Young (1811-1883), kimiour skosat
* Lester Young (1909-1959), soner jazz stadunanat
* Neil Young (1945-), ur c'haner ha gitarour kanadian
* Terence Young (1915-1994), filmaozour breizhveuriat
* Thomas Young (1773-1829), fizikour, mezeg hag ejiptour saoz
* Victor Young (1899-1956), sonaozour hag aktour stadunanat

## Gwelet ivez

* Yaouank
* Yung
* Lejeune
# Steve Eaves

Steve Eaves, ganet e 1952 en Stoke-on-Trent (Bro-Saoz), zo ur barzh, soner ha kaner kembraek, levezonet gant ar blues.
Studier eo bet e Coleg Prifysgol Llanbedr Pont Steffan. Sonet en deus e meur a stollad, evel Steve Eaves a'i Driawd, a zo bet adanvet Steve Eaves a Rhai Pobl.
Tad eo d'ar ganerez Lleuwen Steffan ha d'ar skrivagnerez Manon Steffan Ros.
E dibenn ar bloavezhioù 1990 e oa bet o seniñ e Breizh, e Kann al Loar Landerne.

## Oberennoù

* Noethni 1983, (Y Lolfa)
* Jazz yn y Nos 1986, (Y Lolfa)
* Posteri Poeth (Pakad 4 skritell gant barzhoneg gant Steve Eaves, Robat Gruffudd, Robin Llwyd ab Owain, Dewi Pws), e miz Eost 2001, (Y Lolfa).

## Notennoù

* ↑ (cy) Buhezskrid war lec'hienn ar BBC
# Steudadoù Karnag

Steudadoù Karnag a zo un hollad steudadoù meurvein e Karnag (e Bro-Wened e Breizh) a ya mein-hir, taolioù-maen, alezioù-toet ouzh o ober. War-dro 4 000 maen-sav a zo en holl, an hollad brasañ er bed.

## Steudadoù pennañ

* Peulvanoù Kervarioù

## Gwelet ivez

* Karnag

## Liammoù diavaez

a vo kavet e Wikimedia Commons.
* (fr) Steudadoù Karnag war lec'hienn Kreizenn ar Monumantoù Broadel
* (fr) Meurvein ar Mor-Bihan
* (fr) Lec'hienn ar gevredigezh "Menhirs libres"
# Steudadur aostronezek

Er yezhoniezh e vez implijet an termen steudadur aostronezek pe steudadur filipinezek evit komz eus ur steudadur morfologel-kevreadurezhel kemmesk, implijet gantañ war-un dro elfennoù o tennañ d'an daou doare steudadur pennañ: ar steudadur ergativel-absolutivel hag ar steudadur nominativel-akuzativel.
Kavet e vez ar steudadur-mañ er yezhoù aostonezek komzet er Filipinez, Borneo, Taiwan ha Madagaskar.
Alies e vez komzet en degouezh-mañ eus tuioù: an tu-gra hag an tu-gouzañv, met e gwirionez n'eo ket tuioù rak div arguzenn bennañ ez eus e pep degouezh a gwell e komz eus frammadurioù "distegnet gant ar graer" (AT: saoz. "agent trigger" pe "actor focus") evit ar frammadurioù a denn d'ar steudadur akuzativel diouzh un tu ha "distegnet gant ar gouzañver" (PT: saoz. "patient trigger" pe "undergoer focus" evit ar frammadurioù a denn d'ar steudadur ergativel diouzh an tu all. Ar PT eo an doare steudadur diazez er yezhoù-mañ peurliesañ.
Koulz er steudadur PT hag er steudadur AT ez eus div arguzenn bennañ, implijet an hevelep merkadur morfologel evit nominativel ar steudadur AT hag evit absolutivel ar steudadur PT.
Tri degouezh diazez ez eus neuze:
| Steudadur morfologel | Troad ar rannfrazenn amdranzitivel pennañ | Troad ar rannfrazenn dranzitivel pennañ | Troadoù an tuioù a eil renk |
| Akuzativel (darn vrasañ eus yezhoù Europa) | nominativel (hevelep troad evit ar graer) | Tu-gra | Tu-gouzañv |
| Akuzativel (darn vrasañ eus yezhoù Europa) | nominativel (hevelep troad evit ar graer) | nominativel (Graer) | Nominativel (Gouzañver) |
| Akuzativel (darn vrasañ eus yezhoù Europa) | nominativel (hevelep troad evit ar graer) | akuzativel (Gouzañver) | Nominativel (Gouzañver) |
| Ergativel (darn vrasañ eus yezhoù Aostralia) | absolutivel (hevelep troad evit ar gouzañver) | Tu-gra | Tu-enepc'houzañv |
| Ergativel (darn vrasañ eus yezhoù Aostralia) | absolutivel (hevelep troad evit ar gouzañver) | absolutivel (Gouzañver) | absolutivel (Graer) |
| Ergativel (darn vrasañ eus yezhoù Aostralia) | absolutivel (hevelep troad evit ar gouzañver) | ergativel (Graer) | absolutivel (Graer) |
| Aostronezek (darn vrasañ eus ar yezhoù filipinezek) | "eeun" (hevelep troad evit an daou du tranzitivel) | PT | AT |
| Aostronezek (darn vrasañ eus ar yezhoù filipinezek) | "eeun" (hevelep troad evit an daou du tranzitivel) | "eeun" (Gouzañver) | "eeun" (Graer) |
| Aostronezek (darn vrasañ eus ar yezhoù filipinezek) | "eeun" (hevelep troad evit an daou du tranzitivel) | ergativel (Graer) | akuzativel (Gouzañver) |
Notenn: E gwirionez ne glota ket penn-da-benn troadoù ar yezhoù filipinezek gant an troadoù er yezhoù all. Da skouer, daoust ha ma reer "nominativel" eus an troad anvet amañ "eeun" e klota kenkoulz all gant an troad "absolutivel".

### Skouer: an tagalogeg

Setu ur skouer e tagalogeg, ur yezh implijet ganti ar steudadur aostronezek:
    B<in>asa ng tao ang aklat. <(tremenet:PT)>read(dieeun)den(eeun)levr
    "Al levr a voe lennet gant un den"
    B<um>asa ng aklat ang tao. <(bremañ:AT)>read(dieeun)levr(dieeun)den
    "An den a lenn ul levr"
# Steuñv Vigipirate

Steuñv Vigipirate (galleg: Plan Vigipirate) a zo ur steuñv savet e bro C'hall a-benn talañ ouzh ar sponterezh. Ar steuñv a zo unan peurbad e bro C'hall hag en estren-vro war pep tachenn eus ar vuhez foran (Dezougen tud, yec'hed, ar boued, Hentoù an energiezh, surentez ar rouedadoù kelaouiñ…).
Ar pal a zo lakaat asambles holl izili an nasion da labourat en ur evezhiañ, sikour da zifenn ar vro a-enep ar sponterien: ar Stad, ar geodedourien.
D'an 8 a viz Genver 2015, ar steuñv Vigipirate a oa bet lakaet el live « diwall gwalldaol » e Pariz, dre urzhioù ar pennmaodiern gall Manuel Valls. Abaoe Genver 2015, ez eus bet ouzhpennet un oberiadur difennerezh d'ar Steuñv Vigipirate gant ar soudarded. Graet e vez Opération Sentinelle anezhi.
Stad a reuziad : d'an 19 a viz Du 2015 e oa bet votet astenn ar stad a reuziad bet embannet gant ur C'huzul maodierned dreistordinal e-pad an nozvezh eus an 13 d'ar 14 a viz Du da heul gwalldaolioù an 13 a viz Du 2015 e Pariz.

## Enebadurioù

Enebadurioù a zo savet a-enep ar steuñv vigipirate div mammenn a zo.

### Enebadurioù a-berzh an nerzhioù engouestlet

Dre ma z'eo d'an uhelañ live ar steuñv vigipirate ha war un dermenn difin ez a war skuishaat an nerzhioù engouestlet.:
* Difennet ez eo outo kemer devezhioù diskuizhañ
* Ar gedoù a c'hell padout dek eurvezh diouzh renk
* Re nebeut a dud a zo evit difenn an holl lec'hioù da vezañ evezhiet kement hag evit harzoù ar vro.
* Skuizh ez eo an nerzhioù difenn dre ar choaz graet evito d'o lakaat d'ur ged difiñv e-ser ober gedoù lusket.

### Enebadurioù a-berzh keodedourien

* Perak kaout ur steuñv gant liveoù disheñvel pa chom d'an uhelañ ha difin?
* Nerzhioù al lu a vez kemmesket muioc'h-mui gant nerzhioù difenn ar pemdez
* Milouradur ar gevredigezh

## Notennomù ha daveennoù

* ↑ Lec'hienn Bodadeg Vroadel Bro-C'hall
* ↑ 2/03/2015 Lec'hienn La Croix: Ar steuñv vigipirate difin o tiviañ an nerzhioù difenn (fr)
* ↑ 07/05/2015 Lec'hienn Rfi.fr - Steuñv Vigipirate: ar skuizhder o tapout nerzhioù an urzh (fr)
* ↑ 2/12/2015 Lec'hienn Rtl.fr: Sindikadoù ar valtouterien heuget gant "tro-kamm" François Hollande (fr)
# Strollad Komunour Selan (Maoour)

KKSAMSA
Izili hag ez-izili
Strollad Proletaer Reter Bengal (Kuzul Kreiz)
Strollad Proletaer Reter Bengal (Kreizenn Sevel Maoour)
Strollad Komunour Bangladesh (Marksour-Leninour) (Dutta)
Strollad Komunour Reter Bengal (Marksour-Leninour) (Banniel Ruz)
Strollad Proletaer Reter Bengal (Luskad Adaozañ Maoour Bolchevikour)
Strollad Komunour Selan (Maoour)
Strollad Komunour India (Marksour-Leninour) (Naksalbarour)
Kreizenn Komunour Maoour
Kreizenn Komunour Dispac'hel India (Marksour-Leninour-Maoour)
Kreizenn Komunour Dispac'hel India (Maoour)
Strollad Komunour India (Marksour-Leninour) Brezel ar Bobl
Strollad Komunour India (Maoour)
Strollad Komunour Nepal (Maoour)
Strollad Komunour Bhoutan (Marksour-Leninour-Maoour) :
Strollad Komunour Selan (Maoour) (e saozneg: Ceylon Communist Party - Maoist) a zo anv ur strollad komunour marksour-leninour maoour a stourm dre guzh, bet krouet en Sri Lanka e 1964 da heul un disrann e diabarzh Strollad Komunour Selan.
Er penn-kentañ oa bet anvet "Strollad Komunour Selan" hepmuiken dre ma kave d'an disrann-se e oa eñ ar strollad komunour gwirion, daoust ha ma veze graet "Strollad Komunour Selan (Disrann Peking)" (Ceylon Communist Party (Peking Wing)) anezhañ evit lakaat ar c'hemm etrezañ hag ar Strollad Komunour Selan pennañ ma oa en em disrannet dioutañ.
Da geñver ar bloavezhioù 1960 e oa deut ar Strollad da vezañ unan eus strolladoù kleizour pennañ ar vro, met war digresk ec'h eas ar strollad da heul meur a disrann diabarzh ha war wanaat ec'h eas e levezont ivez.
E 1991 e oa bet dalc'het ur C'hendalc'h ma oa bet adaozet ar strollad, deuet da vezañ "Strollad Komunour Selan (Maoour)" e anv.
Sekretour-Meur ar Strollad a oa Nagalingam Shanmugathasan adal ar penn-kentañ betek ma'c'h eas da get e 1993.
Sevel a ra ar Strollad a-du gant linenn bolitikel Mao Zedong ha da heul marv Mao e savas a-enep krenn da linenn politikel nevez Sina dindan beli Deng Xiaoping.
Ezel eo eus Kuzul Kenoazañ Strolladoù hag Aozadurioù Maoour Su Azia (KKSAMSA).
# Strollad Komunour Sina

Strollad Komunour Sina (sinaeg simplaet : 中国共产党 ; sinaeg hengounel : 中國共産黨 ; pinyin : Zhōngguó Gòngchǎndǎng) eo ar strollad a zo e penn Republik Pobl Sina (RPS) abaoe 1949. Bez' ez eo ar strollad aotreet nemetañ er vro.
Savet e oa bet e 1921 gant Chen Duxiu ha Li Dazhao. Ar strollad en deus brasaet buan adal 1949 ha kemeret en deus plas ar strollad broadelour Kuomintang (KMT) goude Brezel-diabarzh Sina. Ur wech e penn ar vro en deus savet Republik Pobl Sina
Ar strollad zo mestr war an niver uhelañ a nerzhioù milourel er bed, Arme Dieubidigezh Pobl Sina. An SKS a zo sañset bezañ diazezet war mennad un demokratelezh kreizennet, ur mennozh deuet a-ziwar ar varksouriezh ha dreist-holl Vladimir Lenin.
* Banniel Strollad Komunour Sina
* "Strollad Komunour Sina" e sinaeg simplaet (laez) ha hengounel (traoñ)
* 18 a viz Kerzu 1949, dibunadeg komunourien Sina evit deiz-ha-bloaz Stalin
# Strollad Komunour Suis/Marksourion-Leninourion

Strollad Komunour Suis/Marksourion-Leninourion (en alamaneg: Kommunistische Partei der Schweiz/Marxisten-Leninisten; e galleg: Parti Communiste Suisse/Marxistes-Léninistes; en italianeg: Partito Comunista della Svizzera/Marxista-Leninista) a oa anv ur strollad komunour marksour-leninour a-du gant linenn bolitikel Sina bet krouet e Suis e 1969 diwar Kreizenn Lenin bet krouet e Lausanne e 1964.
Embannet e veze gant ar Strollad/Kreizenn Lenin Octobre (e galleg: 1964-1987), Oktober (en alamaneg: 1966-1987) hag Ottubre (en italianeg: 1971-1986).
E 1987 e oa bet divodet ar Strollad, bet kemeret e blas da c'houde ar Strollad Sokialour Frankizour.
# Strollad Komunour Skos

Ar Strollad Komunour Skos (e saozneg: Communist Party of Scotland; e gouezeleg Skos: Pàrtaidh Co-Mhaoineach na h-Alba) a 'zo anv ur strollad komunour oberiant e Bro-Skos, bet krouet e 1991 goude ma oa bet divodet Strollad Komunour Breizh-Veur (SKB-V) (Communist Party of Great Britain) hag adsavet dindan an anv nevez Tu-kleiz Demokratel (Democratic Left). Meur a gomunour/ez e Skos a savas a-enep d'an diviz-se bete kemeret gant SKB-V ha krouet e oa bet gante da neuze Strollad Komunour Skos hag en em ezelañ a reas 280 ezel bnnak eus SKB-V d'ar strollad skosat nevez ha darempredoù mat en deus gant Strollad Komunour Skos ez-Sekretour-Meur Strollad Komunour Breizh-Veur, Gordon McLennan.
Eric Canning eo Sekretour Broadel ar Strollad hiziv.
N'en deus ket kemret perzh er mouezhiadegoù e Skos betek-hen daosut ha m'eo bet soutnet gant ar Strollad kannaded/ezed Strollad Sokialour Skos (Scottish Socialist Party/Pàrtaidh Sòisealach na h-Alba) er bloavezhioù tremenet, ha sevel a ra a-du gant dishualded Skos.

## Liammoù diavaez:

* Lec'hienn ofisel ar Strollad
# Strollad Komunour Slovakia

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
An anv "Strollad Komunour Slovakia" a c'hell ober dave da daou Strollad disheñvel hervez ar maread resis:
* Strollad Komunour Slovakia: ar Strollad bet krouet e 1939 da geñver ar maread soviel
* Strollad Komunour Slovakia: ar Strollad e Slovakia a-vremañ
# Strollad Komunour Soudan

Strollad Komunour Soudan (e arabeg: hizbu-sh-shuy‘uī-s-Sūdānī: الـحـزب الشـيـوعـي لسودانى) a zo anv ur strollad komunour oberiant e Republik Soudan, bet krouet e 1946.
Betek 1971, pa krogas da vezañ mouget ar Strollad gant penn milourel ar Stad Gaafar al-Nimeiry da heul an taol-stad c'hwitet bet kaset da benn gant ofiserion tost ouzh ar gomunouriezh, e oa bet bras e levezon war dachenn politikerezh Soudan, anezhañ unan eus strolladoù komunour kreñvañ ar bed arabek a-gevret gant Strollad Komunour Irak. D'ar mare-se e oa bet lazhet gant ar renad pennoù bras ar Strollad, en o zouez Abdel Khaliq Mahjub, Joseph Garang,Alshafi Ahmed Elshikh, Babkir Elnour hag Hashim Elatta.
Abaoe 2006 emañ Muhammad Ibrahim Nugud e penn ar Strollad, aet kalz war digresk e levezon er vro. Sevel a ra a-du gant ur renad demokratel evit ar vro hag a-enep d'r fed ma c'ghellfe bezañ distaget diouzh ar Republik Soudan ar Su.

## Liammoù diavaez:

* Lec'hienn ar Strollad (en arabeg ha saozneg)
# Strollad Komunour Soudan - Renerezh Dispac'helour

Strollad Komunour Suis/Marksourion-Leninourion (en arabeg: الشيوعي السوداني - القيادة الثورية ) a oa anv ur strollad komunour marksour-leninour a-du gant linenn bolitikel Sina bet krouet e Soudan etre 1964 ha 1965 da heul un disrann e diabarzh Strollad Komunour Soudan.
Skarzhet e oa bet izili 'zo diouzh Strollad komunour Soudan goude bezañ tamallet ar Sekretour-Meur da vezañ profited eus arc'hant bet roet d'ar strollad gant an Unaniezh Soviedel keit ha ma'ch eas kuit izili all aet d'en em ezalañ ouzh ar Strollad nevez-krouet a vontontez vat.
# Tiberius Claudius Cogidubnus

Tiberius Claudius Cogidubnus, pe Togidubnus, a oa roue brezhon ar Regnenses, en Enez Vreizh, en amzer an impalaer Glaoda Iañ, hag ar c'houarnourien Ostorius Scapula hag Aulus Didius Gallus. Mignon e oa d'ar Romaned.
E balez, hag a vefe bet e villa roman Fishbourne, e-kichen Chichester, a oa e bro an Atrebated a-raok aloubadeg ar Romaned e 43. Krediñ a c'haller e oa hêr da Verica, roue an Atrebated a oa bet diskaret hag a roas digarez da Claudius da gas e armeoù. Goude an aloubadeg ez eas e rouantelezh gant ar Regnenses, pe Regni.
Tacitus en deus skrivet diwar e benn :
    Quaedam civitates Cogidumno regi donatae (is ad nostram usque memoriam fidissimus mansit), vetere ac jam pridem recepta populi Romani consuetudine, ut haberet instrumenta servitutis et reges. ( "Ar roue Cogidumnus, mignon feal betek-henn, a zo bet gopret gant un toullad keodedoù, dre ma oa kustumm gant ar bobl roman da ober gant meveliezh ar roueed o-unan").

## Notennoù

* ↑ Tacitus, Buhez Agricola, XIV
# Tibor Sekelj

Tibor Sekelj (anvet a-wechoù Székely Tibor hervez an doare hungarek ; ganet d'ar 14 a viz C'hwevrer 1912 e Spišská Sobota en Aostria-Hungaria, marvet d'an 20 a viz Gwengolo 1988 e Subotica, Voivodina, Yougoslavia) a oa kazetenner, ergerzher, skrivagner, gwiraour, hag ur c'heodedour eus ar bed e embanne bezañ. Ergerzhet a reas meur a lec'h dre ar bed, e Suamerika, Azia hag Afrika. Met ouzhpenn anavezout an natur er broioù-se, evel ma rae ergerzherien all, e klaske anavezout ha kompren an dud hag o ene.
Ouzhpenn an hungareg, e yezh-vamm, hag ar serbeg-ha-kroateg e oa gouest da gomz alamaneg, spagnoleg, saozneg, galleg, esperanteg ha tammoù eus meur a yezh all. Hervezañ e-unan en doa desket 25 yezh ha disklêriañ a rae e oa gouest c'hoazh da gaozeal 9 anezho.
Sevel a reas meur a levr (romantoù, levrioù-beaj, arnodskridoù) en esperanteg. E 1986 e voe dilennet da ezel en Akademiezh an Esperanteg ha da ezel a enor en Universala Esperanto-Asocio. E 2011 e embannas ar strollad Eŭropa Esperanto-Unio e oa ar bloavezh 2012 "La Jaro de Tibor Sekelj" (bloavezh Tibor Sekelj), kant vloaz goude e c'hanedigezh.
# Tibre

    Evit implijoù all, gwelet Tiber (disheñvelout).
An Tibre a oa un departamant gall en Italia e mare an diktatour gall Buonaparte, anvet diwar anv gallek ar stêr Tiber, e Lazio a vremañ. Kêr Roma e oa ar pennlec'h anezhañ.

## Un istor berr

Da gentañ e oa un departament (dipartimento del Tevere) eus ar Republik roman, entre 1798 ha 1799.
D'ar 15 a viz Gouhere 1809 e voe krouet an departamant gall, pa voe staget Stadoù an Iliz ouzh an Impalaeriezh c'hall kentañ . Adalek ar 17 a viz C'hwevrer 1810 e oa deuet an Tibre da vezañ département de Rome.
Distrujet e voe, evel holl zeparatamantoù gall Italia, pa voe faezhet Bonaparte e 1814.

## Pennad kar

* Listenn departamantoù gall Italia